Hellerup 21. august 2024

**Referat af bestyrelsesmøde onsdag den 21. august 2024 kl. 17.30 i B 1903.**

**Deltagere:** Ulrik, Lars, Frederik, Louise, Daniel, Oliver, Martin, Mads (ansat)

**Afbud:** Rene, Lennart, Thomas (ansat) og Keld (ansat)

**Dagsorden**

|  |  |
| --- | --- |
| **Godkendelse og underskrift af referat fra bestyrelsesmødet d. 11/06/2024** | ***U: 5 min*** |
| *Kommentar:* Var ikke fremsendt. Det vil blive fremsendt inden næste uge og derefter klar til underskrift |  |
| **Økonomi** – Frederik  | ***O: 5 min*** |
| * Perioderegnskab
 |  |
| *Kommentar:* **Frederik:** Kan se, at der er oprettet post til Jubilæumsopkrævning. Vi har fået medlemsstøtten. Værtshonorar fra FCK camp er kommet ind. Der er kommet lidt sponsorater ind. Frederik spørger Ulrik ind til aftalen med Clipper i forhold til Erhvervsklubben, deres middage med Benny, og hvordan aftalen er strikket sammen. Vi har også fået 30.000 kr. i renteindtægter. **Mads:** Fortalte om hvordan set-up’et var omkring jubilæumsopkrævningen. Samt om arbejdet med at de forskellige kompensationer for spillere, der skriver kontrakt, herunder hvad B1903 kan forvente at få for Henrik Meisters salg til Rennes. |  |
| **Status på det sportslige arbejde** – Mads, med skrift input fra Thomas og Keld | ***O: 5 min*** |
| * Status på opstart
 |  |
| * Præsentation af ny daglig leder af de yngste årgange (Orientering)
 | O: 5 min |
|  |  |
| *Kommentar:***Keld:** Trænerkabalen er stort set gået op med gode trænere på alle årgange. Vi mangler lige at få de sidste opdateringer med på hjemmesiden, men det følger snart.Opstartsmøde afholdt med og alle 1.holdstrænerne og deres assistenter (dog med afbud fra nogle årgange). Årshjulet blev præsenteret og trænerne introduceret for hinanden. Formålet er at skabe lidt mere og bedre samarbejde mellem trænerne i de forskellige årgange. U13-14-15 og U16 er der ingen problemer, mens det er svært at vide, hvor mange U17 spillere vi kan stille med til kamp. Martin har U17.1 og hans assistent Juan tager sig af U17.2.På U19 har vi 89 spillere registreret, men fremmødet og mødedeltagelsen svinger meget. U19.1 træneren er stoppet kort efter start pga af den meget afslappede indstilling fra spillerne, og at der ingen drenge kom til træning i ferien. Ny træner bliver Kenn Rye Andersen, som er instruktør i DBU og som sidste år havde HUIs U17 hold.Hele staben fra 1.seniorgruppen kører videre fra sidste succesfulde forår. Det ser ud til, der kommer nogle af vores tidligere spillere tilbage.**Brando:** I mikro-, børne- og pigeafdelingen er vi kommet godt i gang efter sommerferien. Rudi er startet op og han er blevet introduceret til hvilken klub B1903 er, og hvad vi gerne vil herude. Rudi har også mange gode idéer og det bliver godt at få ham til at blive en ‘naturlig' del af hverdagen herude. Bold&Bevægelse startede op i lørdags med Åbent Hus for de 2-3-årige med stort besøg på både 2022 og 2021. Folk havde virket glade, og Rudi glæder sig til at komme i gangI lørdags startede vi også en ny U5-årgang op. Her var vi små 40 spillere. Jeg stod for det i lørdags med Rudi på sidelinjen, og det er så planen, at han kører det næste lørdag og fremover – herunder at få hyret forældre ind til at være trænere osv. Der var allerede fem der meldte sig i lørdags, så det var en god start.U6-U7-drenge er også kommet godt i gang og startede ligeledes i lørdags. På U6 er der dog stor udfordring ift. trænere, så det bliver også en af Rudis arbejdsopgaver at få strømlinet den årgang, så den kører lige så godt, som de andre årgange. U8-U11-drenge er startet op med det nye FCK børnekoncept (stationstræning, hvor alle følger samme progression gennem stationerne). Brando har her i starten fokus på at U8 kommer godt afsted og træner med dem. Herefter følger de andre årgange. Alt kører foreløbig efter planen.U6/U7- og U8/U9-piger startede også op i lørdags og det var også forløbet godt med mange nye piger. Her er der to forældre Jane (U6/U7) og Camilla (U8/U9) som årgangsansvarlige, og de gør et forbilledligt stykke arbejde.Hos U10/U11-piger havde jeg desværre en opsigelse fra en cheftræner fire dage inden hun skulle starte, men jeg har heldigvis fundet et nyt super makkerpar, Ida og Marie, som står for holdet. Ida trænede som min assistent hos U14 pigerne sidste år, så hun er ikke helt grøn. Marie er trods det at hun er helt ny i gamet fantastisk, så det er et rigtig godt makkerpar. Der er startet små 30 piger på det hold og de fleste er helt nybegyndere men går på med krum hals. U16-piger er startet op med sidste års U17-drenges trænerduo, Michael Rothenborg og Anders Nørskov som trænere, og de er også kommet godt i gang. Hos U19-piger har Brando med blandet succes haft fat i alle de 14-15 stykker, som kom fra efterskole. Mange af dem er heldigvis startet op igen, men da de også er startet i gymnasiet, er fremmødet her i starten lidt blandet. De skal dog nok komme tilbage. Det tror vi på.En sidste ting:Vi har haft stor efterspørgsel efter fodbold for de 12-14 årige piger, men for første gang har Mads og Brando måtte sige nej til mange, da vi rent kapacitetsmæssigt ift. baneplads ikke kan håndtere flere hold. Det er voldsomt ærgerligt. |  |
| **Nyt fra administrationen og anlæg** – Mads  | ***20 min*** |
| * Fastlæggelse af procedure og størrelse af cafepenge for efteråret
 | B: 10 min |
| * Ventelister og politik for at tage nye medlemmer ind
 | D: 10 min |
| *Kommentar:* Generel diskussion: Cafepengene blev fastsat til 100 kr. pr. halvår pr. medlem. Skal bruges på deres afslutningsarrangement, hvorefter Karina fakturerer. Kan således ikke bruges løbende på mindre ting. 1. senior får 12.500 pr. halvår.Generel diskussion om venteliste: Der blev talt om, at der var rigtige mange kompleksiteter i styringen af det. Det blev besluttet at trænere godt må afvise en spiller fra at starte op efter prøvetræning, hvis de ikke mente, at spilleren ville passe ind; adfærdsmæssigt eller niveau-mæssigt. Der blev talt om for og imod at droppe ventelisterne. Det blev aftalt, at de ansatte skulle arbejde på et oplæg på, hvor vi bibeholdte ventelisterne for børneårgangene, mens det for ungdomsholdene blev lagt ud til dem selv igen, dog under en rammestyring. |  |
| **Nyt fra udvalgene – herunder:** | ***25 min*** |
| * 1. FCK Kvinder
 | O: 10 |
| * 1. Hospitality
 |  |
| * 1. Kommercial
 | D: 15 |
| *Kommentar:* FCK KvinderLouise: Berettede om bestyrelsesmøde i sidste uge inden første kampdag. Gennemgang af spillere og stab, der er kommet på plads. Træningssetup, herunder også tanker om samtræning mellem de største pigetalenter og FCK drenge. Hertil er det hensigten, at der skal oprettes et U13 talent pigehold i FCK-regi. Hvornår det skal startes op er stadig ikke fastlagt. Der blev talt om branding af kvindeholdet og Løvinde-terminologien. FCK-kvindebestyrelsen er inviteret til Rosengård og lære om deres set-up. Hospitality: **Ulrik:** Rene kunne ikke komme til mødet, men har skrevet, at der snart indkaldelse til møde, og at der vil komme et oplæg til beslutningstagen om forskellige ting.Kommercial: **Daniel:** Præsenterede tankerne fra udvalget omkring at hæve kontingentet og hvad holdningen er.Generel diskussion: Der blev talt i mod at hæve det, da vores økonomi er fin, mens andre mente, at vores produkt efterhånden er så godt, at det skal kontingentet også matche, deri hvilket signal vi sender, når vi bliver ved med at være de billigste. For en stigning var også, at vi har øget de sportslige udgifter til trænere markant og det kommer til at stige yderligere, samt at vi har fået en ansættelse til på det sportslige område.  |  |
| **Prioritering af ansøgte midler fra Fonden** (Oplæg modtages fra Benny før mødet) | ***B: 10 min*** |
| 1. Forslag om ændring af procedure, så sportslige ansvarlige modtager, godkender og sender videre til Benny (Fonden)
 |  |
| *Kommentar:* Det blev drøftet om det fremrettet kun kunne være muligt for et hold at søge en gang i et turneringsår eller i et kalenderår. Beslutning træffes på næste møde. Ift prioritering af ansøgninger, skal vi være opmærksom på at tilskud, der kun går til dele af en årgang ikke kommer til at ligge den øvrige årgang til last, hvis de vil søge på et senere tidspunkt. Fx U16 pigerne har to turneringshold, og det ene skal afsted i 2024, mens pigerne, der primært kommer til at spille på det andet hold, er der tanker om en tur til foråret 2025. |  |
| **Fastlæggelse af næste bestyrelsesmøder** | ***B: 5 min*** |
| 1. Generelt starttidspunkt: 18.30?
2. 24. september
3. 18. oktober?
 |  |
| *Kommentar:* Generel diskussion: Det blev aftalt, at fremadrettet skulle det være 18.30 med mødestart og spisningen vil være inden, kl. 18.00. De to næste møder blev aftalt til at være 24. september og 22. oktober |  |
| **Eventuelt**  | ***5 min*** |
| *Kommentar:* Mads: Redegjorde for, at der var spurgt ind til klubbens alkohol-politik grundet en episode i weekenden, hvor voksne i B1903-trænertøj havde hørt høj musik og drukket alkohol ude på banerne få meter fra en ungdomskamp.Generel diskussion: Det blev aftalt, at B1903 ikke vil forbyde alkohol, men at vi opfordrer til sund fornuft og særligt, hvis man har trænertøj på at man skal være opmærksom på, at unge kigger på en, så man skal kalibre sin adfærd derefter. |  |
| **Bestyrelsens halve time** | ***15 min*** |
| *Kommentar:* |  |

|  |  |
| --- | --- |
|  | **Forklaring:**U: UnderskriftD: DrøftelseO: OrienteringB: Beslutning |

Rene Kristensen Lars Hallgren Louise Bøje Frederik Falch

Martin Leifelt Lennart Deramat Daniel C Larsen Ulrik Marschall

Olliver Hallgren (Suppl)